**Отчет за дейността**

**на Народно читалище „Минчо Иванов-1912” с.Макариополско за 2023 година**

 Основната цел на Читалището е да задоволява потребностите на населението, свързани с развитието и обогатяването на културния живот, запазване и разпространение на народните обичаи и традиции. В читалището е съсредоточена цялата културна и обществена дейност на населението. Поддържа се общодостъпна библиотека. В читалищните зали се провеждат всички обществени изяви - събрания, срещи, концерти, презентации и др.

**Библиотечна дейност:**

 Библиотечната дейност е основната дейност на читалището. В библиотеката работят един щатен секретар и 0,5 бр. библиотекар. Разполагаме с 4 компютъра, 1бр. копирна машина по Глобални библиотеки в услуга на населението, 1бр. цветен принтер, 1 лаптоп, като размножаването на документи е абсолютно безплатно. Книгите в библиотеката са подредени в заемна за възрастни и детски отдел. Библиотечният фонд е нареден систематично-азбучно според библиотечните изисквания. За удобството на учениците е обособена „Библиотека за ученика”. Когато нямаме книгата на хартиен носител, децата я намират в интернет. За възрастните читатели ползваме заемна от РБ „Петър Стъпов” гр.Търговище. Абонамента на пресата през периода е 3 вестника и 2 списания. През годината читателите са 107. Посещенията са 3479. Съответно книгите са - 11250, в това число 24 нови книги от абонамент на списание „Журнал”. Дарените книги са общо 79 тома, а новите спечелени по проект 203 тома, 4 тома нови закупени книги. Общо новите книги са 310 тома, всички са обработени и включени във фонда на библиотеката и предоставени за ползване на читателите. Изготвихме информационни витрини в читалището и Фейсбук като отбелязахме годишнини на бележити личности. Също така отбелязвахме празниците, именните дни, световни и международни дни. Проведохме различни обучения в интернет центъра, както и изготвяхме презентации.

**Културно-масова дейност:**

 Мероприятията през отчетния период са както следва:

 Започваме с народните обичаи от Бабинден с изложба на плетени детски и бебешки дрешки, изплетени от сръчните ръце на жените от селото.

 На 2 февруари отбелязахме „Петльовден” с изложба на курбан чорба от петел и питка в Читалището. Информация за традицията и легендата около празника.

 На 14 февруари - Трифон Зарезан - зарязване на лозите в лозовите масиви на селото, дегустацията на вино, избор на „Най-добър винар” и изложба на вина. Участие на фолклорната група с тематични песни за празника.

 На 25 февруари вечерта преди Сирни заговезни спазихме обичая „Олелия”, запалихме големи огньове, които прескачахме за здраве, играхме хора край тях.

 Следва 1 март - където закачихме голямата мартеница на терасата на читалището, за благодат на селото. Баба Марта закичи жители на селото, посети Дневен център за възрасни хора, ДГ „Първи юни”, ОБ.У „Христо Ботев” и здравна служба, като подари на всички мартенички, изработени в читалището в „Работилничка за мартенички”. Направихме и изложба на мартенички изработени в работилничката. Мартенска изложба на творби на децата от Об.У „Христо Ботев” и ДГ „Първи юни” с. Макариополско. Украсихме читалището и центъра с тематична мартенска украса.

 Отбелязахме деня на самодееца с връчване на поздравителни адреси на нашите всеотдайни самодейци.

 Отбелязахме 3 март с поднасяне на венци и цветя на войнишкия паметник. Включихме се в инициативата – Съпреживяването „Да се хванем на хорото” в гр. Търговище организирано от ФК „Омая”

 8 март – Международния ден на жената, отбелязахме с презентация в Читалището на тема „Поклон пред жената”, подарихме картички на жените от селото, изработени в „Осмомартенска работилничка”.

 На 22 март – Първа пролет, организирахме си поход с децата от Об. У. „Христо Ботев”в нашата красива гора. Пролетна украса в читалището.

 На 25 март – Благовещение, традицията повелява да се прескача огън. Пресъздадохме обичая с дечицата и техните ръководители от ДГ „Първи юни” с. Макариополско.

 На 26 март – Ден на Тракия – гостувахме в РБ „Петър Стъпов” гр. Търговище по повод представянето на книгата „Енциклопедия Тракия”, Фолклорната група поздрави всички гости с няколко тракийски песни.

 На 30 март гостувахме в ОБ. У „Христо Ботев” на „Празника на буквите”, нашите бъдещи читатели - първокласниците изнесоха прекрасна програма.

 1 април – Ден на хумора, сатирата и забавата, отбелязахме с литературно четене на разказите на Чудомир.

 С децата от училището изработихме том 6 на „Любима детска книга” по повод международния ден на книгата – 2 април.

 Проведохме обичая „Лазаруване” – На 8 април гиздавите ни лазарките разпределени в две групи обиколиха селото, благославяйки за здраве и берекет. Украсихме читалището и центъра с тематична великденска украса.

 От 10 до 14 април - през пролетната ваканция проведохме занимания по интереси с децата.

 На Велики четвъртък 13 април, в ателие „Пъстър Великден” боядисахме яйца с децата от селото. Направихме изложба „Шарен и пъстър Великден” на шарени яйца в която участваха и децата от ДГ „Първи юни”. Почистихме и центъра.

 От 18 до 21 април в читалището проведохме „Маратон на четенето” с децата от ОБ.У. „Христо Ботев”, четохме любими детски книжки.

 Отбелязахме Деня на земята – 22 април, с нашите самодейци и децата от училището с почистване на обществените места, центъра и улици.

 На 24 и 28 април проведохме кампания „Чети с мен” по съвместна инициатива с Об.У „Христо Ботев и ДГ „Първи юни” четохме и разказвахме любими детски приказки.

На 29 април за трети пореден път се включихме в инициативата „Капачки за бъдеще”, като предадохме капачки събрани от нашите жители на селото с голям ентусиазъм. Надяваме се занапред да се включат повече хора.

 От 1 до 5 май – направихме хигиенизиране на сградата на читалището с помощта на доброволци.

 На 6 май отбелязахме Гергьовден с празнично тържество, участие взеха Фолклорната ни група, Мая Василева - индивидуален изпълнител и нашите дечица самодейци от селото, като изпълниха тематични песни и стихове. Патриотичен клуб „Възраждане - Търговище” взеха участие в програмата с „Музей на открито – Българската бойна слава” представена по периоди. В програмата участваха ФК ”Омая”.

 На 8 май се включихме в кулинарното състезание „Да се хванем за зелено”, част от 244-ти Традиционен пролетен панаир в гр. Търговище.

 От 09.05. до 12.05.2023г. се проведе „Национална библиотечна седмица”. Децата и техните ръководители от Об. У. „Христо Ботев” с. Макариополско, посетиха нашата библиотека и се запознаха с работата на „библиотекаря”.

 На 13 май – взехме участие в XXVI Старопланински събор „Балкан фолк” гр. Велико Търново

 На 21 май започнахме работа по почистване на парка, където бяха закупени нови съоръжение за забавления по спечелен проект към Община Търговище, финансиран от Фонд „Местни инициативи”. Всички дейности бяха извършени от доброволци, за което безкрайно им благодарим.

 На 24 май – взехме участие в шествието в гр. Търговище по повод \_ деня на светите братя Кирил и Методий, на българската азбука, просвета и култура и на славянската книжовност.

 На 25 май в големия салон ни гостува Об.У „Христо Ботев” по повод 24 май – Ден на светите братя Кирил и Методий, на българската азбука, просвета и култура и славянската книжовност, като проведоха празничен концерт.

 На 27 май – взехме участие в „Празник на хляба” в с. Острец в кулинарната надпревара, а фолклорната група в музикалната програма.

 На 27 май – взехме участие в „Празник на охлюва” в с. Алваново в кулинарната надпревара.

 На 1 юни - ДГ „Първи юни” проведе празничен концерт в големия салон на читалището.

 А съвместно с Об.У. „Христо Ботев” проведохме шарен и пъстър „Карнавал” всички деца получиха грамоти.

 На 2 юни – Денят на Христо Ботев и загиналите за свободата и независимостта на България - организирахме рецитал, поднасяне на цветя на войнишкия паметник съвместно с Об. У „Христо Ботев”, подготвихме витрина в читалището.

 На 15 юни –Фолклорната група взе участие в програмата на празника „Спасовден” – сбор на село Буховци.

 На 24 юни – Еньовден – отбелязахме със събирането на билки и си сплетохме еньовски венец в с. Боженци заедно с нашите самодейци.

 На 24 юни Фолклорната група и индивидуален изпълнител Мая Василева взеха участие в Национален фестивал „Боженци” с. Боженци

 На 25 юни – Откриване на обновения парк.

 През летните месеци имахме „Лятна читалня” за деца и възрастни на открито всеки понеделник и четвъртък. А в „Лятна занималня” всеки ден имахме различни занимания с децата: „С игрите на баба на открито”, „Прожекции на детски приказки и филмчета на мултимедия”, „Рисунка на асфалт”, „Ден за песен”, Образователни и настолни игри, тенис на маса, пикник, велопоход, оборка и почистване на различни участъци, решаване на кръстословици, рисуване, моделиране, приложно изкуство и четене.

 На 08 юли Фолклорната група и индивидуален изпълнител Мая Василева взеха участие в Национална фолклорна среща „Автентичност и съвремие” гр. Попово в музикалната и кулинарната надпревара.

 На 15 и 16 юли взехме участие с Фолклорната група и Мая Василева в Национален фолклорен конкурс „Рожен” – 2023г.

 На 20 юли Фолклорната група и индивидуален изпълнител Мая Василева взеха участие в сбора на с. Съединение, като бяха част от музикалната програма.

 На 21 юли с децата от селото се включихме в Фестивала „Незабравимите игри от раклата на баба” с. Голямо Соколово”, където представихме няколко позабравени игри.

 На 3 август ни гостуваха от Превантивно – информационен център към ОБСНВ гр. Търговище. На децата от селото бе представена темата „Общуване”.

 На 2 септември Фолклорната група и индивидуален изпълнител Мая Василева взеха участие в Национален фолклорен събор „Фисека пее” с. Буховци. Групата беше отличена с 2-ро място, а Мая с 1-во място.

 Отбелязахме 6 септември – „Съединението на Княжество България с Източна Румелия” с поднасяне на цветя на войнишкия паметник

 На 10 септември взехме участие в „Пети празник на чесъна” с. Пробуда в кулинарния конкурс, като участвахме с 15 ястия. Спечелихме 2-ро място в категория „Основни ястия”

 На 17 септември се включихме в инициативата „Да изчистим България”

 На 22 септември бяхме гости на тържеството по повод рождения ден на Фолклорен клуб „Омая”. Взехме участие в кулинарната надпревара „Гозбата на Търговище”, където заслужено получихме голямата награда „Гозбата на Търговище” за печен боб в гърне – направен от Цонка Ботева и ръчен селски хляб приготвен от Данка Василева.

 22 септември - „Независимостта на България” отбелязахме с поднасяне на цветя и слово на войнишкия паметник.

 На 23 септември участвахме в Десети мини футболен турнир-2023г. гр. Търговище – с два отбора от 10-14г и 15-18г. на Футболен клуб „Спортист –Макариополско”, където спечелихме 1-во място в групата 15-18г.

 На 24 септември взехме участие в „Празник-изложение на вкусната храна” кв. Бряг

 На 30 септември се проведе „Празник на баницата” – изложбата от баници наброяваше 120 различни по вид, вкус и плънка тестени изкушения. Имаше демонстрация на традиционната ни дърпана и точена баница. Музикална програма с участието на Фолклорната група, Мая Василева, ФК „Омая” За втори път се проведе и конкурс „Баницата – вкусното изкушение”. Приготвихме и традиционна макариополска пилешка чорба. За първи път се проведе и Базар на местни производители в рамките на празника.

 На 7 октомври Фолклорната група и Мая Василева взеха участие в Трети национален събор „Стража пее и танцува” с. Стража

 На 17 октомври се включихме в Акция „Жълти стотинки”, съвместна инициатива с Об. У. „Христо Ботев”- общо бяха събрани 13кг. жълти стотинки

 На 23 октомври се включихме отново в кампанията „Капачки за бъдеще”, като предадохме събраните капачки от жителите на селото.

 На 26 октомври Димитровден – храмовия празник на църквата се отбеляза с водосвет и курбан за здраве на всички жители на селото.

 На 28 октомври Мая Василева взе участие в Десети юбилеен фестивал „Празник на кратуната в село Гостилица” с. Гостилица.

 1 ноември - Деня на народните будители отбелязахме с информационна витрина и поздравление към днешните будители.

 На 5 ноември Мая Василева взе в XIII Национален детско-юношенски фолклорен фестивал „Мисионис пее и танцува”

 На 11 ноември взехме участие в „Празник на палачинката” в село Мировец.

 На 12 ноември Фолклорната група и Мая Василева взеха участие в празничната програма по повод 130 години читалище в село Паламарца.

 През декември ни завладя „Коледния дух”, с помощта на доброволци и дарители подготвихме коледен кът в Читалището, украсихме центъра - сградата на Читалището, Кметството и коледната елха, която грейна тържествено на 06.12.2023г. с музика, хора, фойерверки, забавления, с което продължихме една нова традиция в нашето село, поставила началото си през 2021г.

 Организирахме Четвърти национален онлайн конкурс „Моята Коледа” – 2023г., в който участниците бяха 728 на брой. В периода от 01.12.23г. до 26.12.2023г.

 Организирахме Четвърти национален онлайн конкурс „Най-автентична сурвачка” 2023г., в които участниците бяха 112 на брой. В периода 27.12.2023г. до 08.01.2024г.

 На 09.12 Фолклорната група и индивидуален изпълнител Мая Василева взеха участие в Национален музикално-кулинарен фестивал „Никулденско веселие” с. Медовина, където групата бе отличена с Първо място, Мая също с първо място, трето място в кулинарната изложба и първо място за „Най –автентична рибена чорба”.

 На 20 декември подготвихме изложба „Вълшебна Коледа” с рисунки и картички изработени от децата от ДГ „Първи юни и Об. У. „Христо Ботев”с. Макариополско

 На 22 декември взехме участие в „Конкурс за най-добро домашно вино” и „Кулинарната изложба „Сърмички за всички”, част от мероприятията организирани от Община Търговище в рамките на Коледния базар.

 На 24 декември – „Бъдни вечер”, Коледарите - момчета, разпределени в две групи обходиха селото и благославяха стопаните за здраве и берекет.

 На 26 декември посрещнахме Дядо Коледа и Снежанка в читалището. В „Работилничката на дядо Коледа” изработихме коледни картички, коледни бисквитки, сурвакници, рисувахме, играхме и се забавлявахме.

Любителско творчество:

 Самодейността към читалището е богата. Фолклорна група, която е вече на 20 години, продължават репетиции ежегодно два пъти в седмицата, като периодично заучават нови песни с които печелят призови места.

 **Участия получени грамоти и награди:**

1. Участие на нашите коледари в конкурс "Най-атрактивно коледарче" с. Коиловци - грамоти
2. Участие в конкурс "Коледен венец" с. Коиловци - грамоти
3. Участие в конкурс "Най-красива коледна украса" с. Божевци - грамоти
4. Участие в конкурса "През прозореца на Коледа" с. Буховци

Първо място за Мая Пламенова Василева – награда грамота и книжка

1. Участие в Национален конкурс за детско творчество "С БЪЛГАРИЯ В СЪРЦЕТО" гр. Стара Загора

III Място за Мая Пламенова Василева - медал и грамота

1. Участие в конкурса "Баба Марта бързала, мартенички вързала..." с. Имренчево

Отличена със Специална награда е Тодорка Ненкова! – награда чашка за кафе и грамоти

1. Участие в Национален конкурс за оригинална мартеница и мартенски сувенир "Пижо и Пенда" с. Кралево

Отличена с II Място, Категория - мартеници е Марийка Атанасова! – награда статуетка, грамоти и химикали

1. Участие на фолклорната група по повод Деня на Тракия в РБ "Петър Стъпов" гр. Търговище беше представена книгата "Енциклопедия Тракия" от Тракийско дружество "Стоян Мавродиев" гр. Търговище. По покана на Нели Ташева бяхме част от събитието, като Фолклорната група изпълни тракийски песни
2. Участие в Петнадесет национален фолклорен конкурс "Дунавски славей" гр. Русе

Получена грамота за МНОГО ДОБРО ПРЕДСТАВЯНЕ на Мая Пламенова Василева

1. Участие в онлайн конкурс "Любими десерти от тефтера на баба и мама" 2023г. с. Баячево

Второ място в категория "Най-атрактивен десерт" – поднос и четка, грамота

Трето място в категория "Най-добре презентиран десерт" – формички за сладки, грамота

1. Участие в онлайн конкурс "България в нашите сърца 2023г." С. Кубратово - грамота
2. Участие в инициативата "Да се хванем за зелено" - кулинарно състезание част от 244-ти Традиционен пролетен панаир в гр. Търговище!

Баба Боцка с своите достолепни 85 години впечатли журито с "Дърпана баница с лопуш", за което получи специална награда!

Вили се представи с едно не традиционно и много вкусно ястие, а именно - Дробене с охлюви, лопуш, спанак и други зелениики!

А Василка най - младото попълнение в отбора, приготви "Соленки с коприва", които впечатлиха ШЕФ Иван Звездев и той внимателно си записа рецептата им!

Награди – престилка, покривка, чаши, вино, грамоти

1. Участие на Фолклорната група и индивидуален изпълнител Мая Василева при НЧ "Минчо Иванов-1912" с.Макариополско в Старопланински събор "Балкан фолк 2023" гр. Велико Търново.

заслужени отличия - "Дипломи" , "Почетни грамоти", "Почетни знаци", "Препоръка" за Фолклорната група, а Мая Василева стана "Откритие" на събора!

1. Участие на Мая Пламенова Василева в Национален конкурс "Рецептите на баба" 2023г. – организатор Фондация „ Пазител на традиция – Пазителите” – участие с рисунка и рецепта - грамоти
2. Участие в Трети Национален Великденски онлайн конкурс "Шарен Великден" с. Новоселяне - грамота
3. Участие на Лазарската ни група в конкурс "Лазарско хоро" с. Сушица - грамота
4. Участие в Национален виртуален конкурс "Българска народна мъдрост" с Голямо Соколово - грамоти
5. Участие в конкурс "Моят, цветен Великден" с. Буховци

III МЯСТО за Нурай Шерафидинова - награда блок за рисуване и моливи

1. Участие на Мая Василева във Втори фестивал на народната песен и свирня "Като жива вода" гр. Суворово – награда за отлично представяне - диплом
2. Участие в празничното шествие по повод 24 май - Ден на светите братя Кирил и Методий, на българската азбука, просвета и култура и на славянската книжовност, организирано от Община Търговище.
3. Участие в "Празник на хляба" в с. Острец в кулинарната част

Първо място за Василка Василева в категория "Хляб" за приготвянето на "Ръчен хляб с маслини и риган"! – точилка, подложка за точене и грамота

Трето място за Данка Василева в категория "Хляб" за приготвянето на "Ръчен селски хляб" – дъска и грамота.

1. Участие в "Празник на охлюва" с. Алваново в кулинарната част с 3 ястия.

Категория приложно изкуство 3 артикула – получено Първо място – грамота и фигурка охлюв

1. Участие в Международен фестивал „Българска душа на святата душа” гр. Бят Ям, Израел – осмо издание

2 ВТОРИ МЕСТА за Фолклорната група и Лазарска група – грамоти

2 ТРЕТИ МЕСТА за Мая Василева и Димитър Димитров – грамоти и медали

1. Участие на фолклорната група в празничната програма на „Спасовден” – сбор на село Буховци! – подарък грамота
2. Участие на лазарките ни в Трети онлайн конкурс "Най - гиздава лазарка" и "Най-автентична Лазарската група" с. Волуяк – награда грамоти
3. Участие на лазарките ни в Онлайн фотоконкурс "Най - гиздава лазарка" с. Ковачица – награда грамоти
4. Участие в Втори национален конкурс "Куклата на баба" - Любими приказни герои, с. Давидово

Първо място за Марийка Атанасова – медал и грамота

Първо място за Василка Василева - медал и грамота

Трето място за Марийка Атанасова - медал и грамота

1. Участие в НАЦИОНАЛЕН ФЕСТИВАЛ "БОЖЕНЦИ" с. Боженци

ПЪРВО МЯСТО - ДИПЛОМ И МЕДАЛ ЗА МАЯ ВАСИЛЕВА

ПЪРВО МЯСТО - ДИПЛОМ И ПЛАКЕТ ЗА ФОЛКЛОРНАТА ГРУПА

1. Участие в Национална фолклорна среща "Автентичност и съвремие" - 2023г. Гр. Попово

Златен медал и Диплом за Фолклорната група

Сребърен медал и Диплом за Мая Пламенова Василева

Първи кулинарен фест "Бабините вкусотии"

И Специална награда и Диплом за Клуб "Готварство" - участие с демонстрация на дърпана баница, бухти и пърленки. – подарък статуетка и диплом

Представихме дърпана баница със сирене, дърпана баница с лопуш, бухти, пърленки, солени "Чубренки", "Черешки", "Бабините мастакулки с маджун", "Точената торта на баба", курабии с пълнеж, шприцовани курабии, домашен шоколадов ликьор, меденки.

1. Участие в Национален фолклорен конкурс "Рожен" - 2023г. с изпълненията на Мая Василева - индивидуален изпълнител и Фолклорната група към читалището! – грамоти за участие
2. Участие на фолклорната група в празничната програма Илинден - Сбор на село Съединение
3. Участие в II Фестивал "Незабравимите игри от раклата на баба" -2023г. Село Голямо Соколово – награда сладолед за участниците
4. Участие в "Шести празник на чесъна" с. Пробуда

II Място в категория "Основни ястия" – подарък купичка с капаче за чесън, грамоти и кутийки за чесън

1. Участие в кулинарната изложба "Гозбата на Търговище" – инициатива на ФК „Омая” и Община Търговище по повод 22 септември – Независимостта на България и Рожден ден на „Омая”

Заслужено получиха наградата "Гозбата на Търговище" за нашите самодейци Цонка Ботева и Данка Василева, които приготвиха с толкова любов - Печен боб в гърне по селски и Ръчен селски хляб! – награда грамота и глинен гювеч

1. Участие в ДЕСЕТИ МИНИ ФУТБОЛЕН ТУРНИР - 2023г. гр. Търговище

Участие на ФК "Спортист-Макариополско" към НЧ "Минчо Иванов-1912" в Десети "Мини футболен турнир" - 2023г. на Общински читалищен съвет - Търговище. Включихме се в турнира за трета поредна година с два отбора - възрастови граници 10-14 години и 15-18 години с треньор г-н Кирил Кирилов

ПЪРВО МЯСТО - ПОЛУЧИ ГОЛЕМИЯ ОТБОР – подарък Купа, медали, химикали

1. Участие в "Празник-изложение на вкусната храна" - кв. Бряг. Представяне и демонстрация на „Бухти” по стара Макариополска рецепта – без награди
2. Участие в Национален фолклорен събор "Фисека пее" с. Буховци

Първо място за Мая Василева – часовник, диплом и медал

Първо място за Марийка Атанасова – часовник, диплом и медал

Второ място за фолклорната група – картина, диплом и медал

1. Участие в фотоконкурс "Светът около мен" гр. София

Три първи места – медали и грамоти

Две втори места – медали и грамоти

Две трети места – медали и грамоти

1. Участие в Трети национален събор "Стража пее, играе и се смее" с. Стража

Специална награда и диплом за Мая Василева – статуетка и диплом

Първо място и златен медал за Мая Василева в категория индивидуални изпълнители! – медал и диплом.

ИЗВЪНРЕДНА НАГРАДА ЗА МАЯ ВАСИЛЕВА - ПРОФЕСИОНАЛЕН ЗВУКОЗАПИС НА ИЗБРАНА ПЕСЕН В ПРОФЕСИОНАЛНО СТУДИО Balxara records.

Благодарим сърдечно на Диян Димитров за прекрасния подарък!

Първо място и златен медал за Марийка Атанасова! – медал и диплом

Първо място и златен медал за Фолклорната група! – медал и диплом

1. Участие на Мая Пламенова Василева в X ЮБИЛЕЕН МУЗИЛАЛЕН ФЕСТИВАЛ "ПРАЗНИК НА КРАТУНАТА В СЕЛО ГОСТИЛИЦА" с. Гостилица

Мая бе ОТЛИЧЕНА в раздел "Индивидуални изпълнители" – подарък грамота, моливи, блок за рисуване и стикер на празника.

1. Участие в кулинарната част на "Празник на палачинката" в село Мировец.

 ТРЕТО МЯСТО В КАТЕГОРИЯ СЛАДКИ ПАЛАЧИНКИ - за палачинките със домашен конфитюр от малини на Данка Василева – подарък ръкохватка и

СПЕЦИАЛНА НАГРАДА ЗА КРЕАТИВНОСТ за палачинките "Трикольор" на НЧ "Минчо Иванов-1912" с. Макариополско – престилка и тел за разбиване

1. Участие в празничната програма по повод 130 години читалище в село Паламарца. Участие на фолклорната група и Мая Василева – подарък дипломи и статуетка, кулинарна книга на Юлияна Петрова за библиотеката и всички участници
2. Първо място и златен медал за Мая Василева от участието й в XIII Национален детско-юношески фолклорен фестивал "МИСИОНИС ПЕЕ И ТАНЦУВА" гр. Търговище! – медал и грамота
3. Участие в Национален музикално-кулинарен фестивал "Никулденско веселие" с. Медовина

Първо място, диплом и медал за Мая Василева

Първо място, диплом, медал и специална награда - препоръка за участие в Трети конкурс за северняшка и добруджанска песен и танц "Пендара" за Фолклорната група

ТРЕТО МЯСТО в кулинарната изложба за рибни ястия – участие с 5 ястия, диплом и медал

ПЪРВО МЯСТО НАЙ - АВТЕНТИЧНА РИБЕНА ЧОРБА приготвена на място

Майстор на рибните изкушения Данка Василева – подарък дъска, диплом

1. Участие в празника „Никулден по Буховски” с. Буховци – конкурс за рибни ястия – 5 участника, присъдено 2 място – диплом и подарък поднос
2. Участие в мероприятията организирани от община Търговище в рамките Коледния базар на площад "Независимост" гр. Търговище

Конкурс за най-добро домашно вино – 4 участника – подарък 4 дъски

Кулинарна изложба "Сармички за всички" – подарък дозатор за оцет

Специална награда е присъдена на Димитър Пенчев – подарък мелничка черен пипер и сол

1. Участие в „Да украсим Община Търговище за Коледа” гр. Търговище – присъдено 3 място в категория обществено пространство – подарък ваучер на стойност 100лв. за магазин Зора

Към читалището имаме 2 временни групи – Лазарска група от 30 момичета и Коледарска група от 30 момчета.

Продължаваме работа с клуботе към читалището: „Доброволчески отряд”, „Приложно изкуство”, „Пей с мен”, „Млад художник”, „Млад възрожденец”, „Ръкоделие”, „Спортист Макариополско”, „Млад писател”.

Нашите самодейци участват с огромно желание и мотивация в дейността на читалището.

 **Доброволческа дейност:**

През изминалата година се включихме в кампанията „Капачки за бъдеще”, с доброволци от селото успяхме да предадем 23 туби с капачки през двете кампании.

Продължаваме с постоянна дарителска инициатива с благотворителна цел – събиране и раздаване на дрехи и обувки на нуждаещи се хора от селото.

Също така продължаваме с инициатива за издирване и събиране на стари вещи, свързани с бита и поминъка на селото, с цел обогатяване на битовия кът в читалището и съхраняване на историята. Продължаваме инициативата по събирането и за в бъдеще.

Доброволческия отряд се включи в почистване и подреждане на материалната база и двора на читалището, в почистването и обновяването на парка, църквата, засяването на цветя в градинките на центъра. Както и в провеждането на културно – масови мероприятия. Доброволците се отзовават винаги при нужда от наша страна.

Нашите доброволци са: Цонка Ботева, Галя Манева, Пенка Гечева, Величка Иванова, Соня Стаменова, Радостина Славчева, Гергана Дончева, Роза Пенчева, Елина Стефанова, Мария Стефанова, Тодорка Ненкова, Бисерка Илиева, Мария Василева, Марийка Атанасова, Донка Панайотова, Денка Костова, Недка Иванова, Пенчо Георгиев, Петър Петров, Йордан Колев, Ивелин Димитров, Георги Панайотов, Сейхан Юмеров, Венцислав Гутев, Димитър Димитров, Валентин Николов, Маргарита Пенчева, Василка Дикова, Димо Маринов, Тихомир Тодоров, Веселин Тодоров, Иванка Йорданова, Николай Йорданов Рейза Шабанов, Кремена Маринова, Златка Йорданова, Диана Ненова, Елена Денкова, децата от ОБ. У „Христо Ботев” и други.

Нашите дарители са: Цонка Ботева, Радостина Славчева, Бисерка Илиева, Недка Иванова, Янко Янков, Маргита Иванова, Мария Василева, Елина Ангелова, Марийка Атанасова, Пенка Гечева, Румен Стаменов, Стефка Донева, Василка Дикова, Недка Иванова, Цанка Димитрова, Пенка Йорданова, Елина Ангелова, Божидара Стъпова, Гергана и Дарин Димитрови, „Хадат” ООД с. Макариополско, Божидар Митов, д-р Тянев.

**Ремонтни дейности:**

Подменено е осветлението с енергоспестяващо в големия салон.

Читалището работи съвместно с НСО гр. Търговище, Общински читалищен съвет – гр. Търговище, Европа директно гр. Шумен, Глобални библиотеки - България, ДГ „Първи юни”, ОБ. У „Христо Ботев” с. Макариополско и Пенсионерски клуб „Мак” с. Макариополско, частни фирми и населението на селото.

Това е дейността на нашето читалище. Надяваме се занапред да работим пак заедно с Вас, нашите членове и институциите в селото, при възможност за работа предвид обстановката в страната ни.

В заключение можем да кажем, че Народно читалище „Минчо Иванов-1912” работи успешно. Днес благодарим на всички самодейци, читалищни деятели, дарители и доброволци. Да си пожелаем да работим още по-добре и да постигнем още по-големи успехи за просперитета на нашето прекрасно село.

**Изготвил:………………… Председател:…………………….**

**Секретар/Цанка Димитрова/ /Цонка Ботева/**